สอบถามหน่อยค่ะ มีเพศสัมพันธ์หลังหมดประจำเดือน คือ ประจำเดือนหมดวันที่ 7 แต่เรามีเพศสัมพันธ์กับแฟนวันที่ 12 แฟนสอดใส่แช่เฉยๆ ไม่ได้ใกล้จะเสร็จและไม่ได้ใส่ถุง แปปเดียวก็ถอดออกมา (เราเพิ่งเคยมีอะไรครั้งแรก) เราจะท้องมั้ยคะ ตอนนี้รอประจำเดือนมาอยู่ แอบกังวล
สวัสดีค่ะ หากประจำเดือนหมดเมื่อวันที่ 7 มี.ค. แล้วได้มีเพศสัมพันธ์วันที่ 12 มี.ค. ถือว่าไม่ใช่ระยะปลอดภัยแล้ว อย่างไรก็ตาม หากมีการสอดใส่อวัยวะเพศเข้าสู่ช่องคลอด แต่ยังไม่ได้หลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ยกเว้นหากก่อนหน้านั้นไม่นาน ฝ่ายชายได้มีการหลั่งน้ำอสุจิออกไปก่อนแล้ว เช่น จากการช่วยตัวเอง อสุจิก็อาจมีค้างอยู่ในท่อปัสสาวะได้ และเมื่อมีการสอดใส่อวัยวะเพศเข้าช่องคลอด อสุจิก็อาจออกมา และทำให้มีโอกาสตั้งครรภ์ได้ แต่ก็ถือว่ามีโอกาสน้อย เพราะปริมาณอสุจิที่มีไม่มากค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพต่างๆ เช่น ถุงยางอนามัย ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น